EkBass/fiwiki-20250220-pages-articles huggingface dataset:
Royère-de-Vassivière

Royère-de-Vassivière (oksitaaniksi: Roièra) on kunta keskisessä Ranskassa Creusen departementissa Uuden-Akvitanian alueella. Se sijaitsee Maulde- ja Taurion-jokien varrella, noin 46 kilometriä Guéret'n kaupungista etelään. Kunnan alueella on kaksi tekojärveä. Maulde-jokeen padottu Lac de Vassivière sekä Taurion-jokeen padottu Lac de Lavaud-Gelade. Goottilainen Saint-Germainin kirkko on peräisin 1200-luvun lopulta. Kuisti ja sen yläpuolella oleva kellotorni on rakennettu 1400-luvulla. ==Lähteet== ==Aiheesta muualla== Luokka:Creusen kunnat
Lotta Hamari

Anna Lotta Hamari (o.s. Kauhanen, s. 1985) on suomalainen kansanedustaja. Hän pääsi eduskuntavaaleissa 2023 varasijalle 2 675 äänellä Pirkanmaan vaalipiiristä. Koulutukseltaan Hamari on terveystieteiden tohtori ja hän on työskennellyt aiemmin fysioterapeuttina sekä Hoitotyön tutkimussäätiön tutkijana. Hamarilla on kaksi lasta. Hamari nousi eduskuntaan Sanna Marinin saadessa eron. Hamari on pelannut koripalloa SM-tasolla. Hän voitti BC Nokiassa SM-kultaa kaudella 2004–2005. == Lähteet == Luokka:Nykyiset kansanedustajat Luokka:Suomen Sosialidemokraattisen Puolueen poliitikot Luokka:Pirkanmaan vaalipiiri Luokka:Suomalaiset tieteilijät Luokka:Suomalaiset koripalloilijat Luokka:Vuonna 1985 syntyneet Luokka:Elävät henkilöt
Kivikasvot (Kivikasvojen musiikkimaailma)

Kivikasvot (Kivikasvojen musiikkimaailma) on Kivikasvojen toinen studioalbumi vuodelta 1974. Levy sisältää vain neljä kappaletta, mutta jokainen kappale on yli 5 minuuttia kestävä sikermä jonkin tietyn maan lauluista. Albumi julkaistiin Rondo-levymerkillä vinyylilevynä ja C-kasettina. == Kappaleet == Kaikki kappaleet sovittanut Pentti Lasanen. === A-puoli === # ## Tie ## Saavuthan jälleen Roomaan ## Poika varjoiselta kujalta ## Tango D'amore ## Kaunis pesijätär ## Anna ## Vain sulle laulan Näin ## La più bella del mondo ## Romantica ## Come prima ## Illalla, illalla ## Lazzarella ## Pienen pieni serenadi ## Nel blu di pinto di blu ## Carina ## Miksi puhelin ei soi ## Renatta ## Oli kuu, oli ilta ## Piove # ## Seison sateessa ## Luonasi oli aina niin ihanaa ## Lemmen seitsemäs taivas on meidän ## Ich bin von Kopf bis Fuss auf Liebe eingestellt ## Suutelen kättänne, madame ## Me kahvilassa istuttihin ## Tango Notturno ## Kaksi sydäntä valssin tahdissa ## In München steht ein Hofbräuhaus ## Kuka jaksaa maksaa ## Ich hab' noch einen Koffer in Berlin ## Lili Marleen ## St. Paulin lyhtyjen alla ## Vill ni se en stjärna ## Kuinka vislaat Johanna? ## Mitä teet polvellas, rakas Hans ## Ich hab' das Fräulein Helen baden sehen ## Ich brauche keine millionen ## Ich hab' mein Herz in Heidelberg verloren === B-puoli === # * ## Mambo jambo ## La Cumparsita ## Yksin ## Plegaria ## Caminito ## Vihreät silmät ## Cubanacan ## Rumba Tambah ## Ave Maria no morro ## Besame mucho ## Capri ## Maria from Bahia ## My friend Elisabeth ## Brazil ## El cumbanchero ## Say si si ## South American way # ## Kohtalokas samba ## Tamara tanssii ## Kaunis valhe ## Carmen Conchita ## Lola pieni ## Vaimoke ## Romantiikkaa ruusutarhassa ## Vetoketju ## Jimmy banjoaan hän soittaa ## Pot pot potkut sain ## Metsäpirtti ## Koskaan en koskaan ## Sulle kauneimmat lauluni laulan ## Nuoruuden sävel ## Seitsemän tuntia onnehen ## Lemmen liekki leimahtaa ## Pot pot potkut sain == Kokoonpano == * Pentti Lasanen - orkesterin johto === Kivikasvot === * Ilkka Hemming * Georg Dolivo * Ismo Sajakorpi * Fredi === Tuotanto === * Ronnie Kranck - äänitys (Finnlevyn studiot) * Lasse Takamäki - layout * Seppo Saves - valokuva * Paavo Einiö - tuotanto (Oy Finndisc Ab) == Lähteet == Luokka:Vuoden 1974 albumit Luokka:Suomalaiset huumorialbumit
Sulfosalisyylihappo

Sulfosalisyylihappo (C7H6SO6) eli 5-sulfosalisyylihappo on aromaattisiin karboksyyli- ja sulfonihappoihin kuuluva orgaaninen yhdiste. Yhdistettä voidaan käyttää analyyttisen kemian reagenssina ja muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa sulfosalisyylihappo on valkoista tai kellertävää kiteistä ainetta. Yhdisteestä tunnetaan useita kidevedellisiä dihydraatteja. Aine liukenee erittäin hyvin veteen ja poolisiin orgaanisiin liuottimiin, esimerkiksi alkoholeihin. Hieman niukemmin se liukenee myös dietyylieetteriin. Sulfosalisyylihappo muodostaa kelaatteja useiden metalli-ionien kanssa. Sulfosalisyylihapon rakenteessa on kolme hapanta protonia, joiden pKa-arvot ovat -0,62, 2,67 ja 11,67. Sulfosalisyylihappoa valmistetaan salisyylihapon ja väkevän rikkihapon tai rikkitrioksidin reaktiolla. Toinen tapa on salisyylihapon ja sulfuryylikloridin reaktiotuotteen hydrolyysi.Mary R. Thomas: "Salicylic Acid and Related Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2006. Vol. 21, s. 12 (Luvun sisäinen sivunumerointi) Sulfosalisyylihappoa käytetään väriaineiden, pinta-aktiivisten aineiden ja katalyyttien valmistuksen lähtöaineena. Sitä käytetään reagenssina esimerkiksi raudan ja titaanin spektrofotometrisissä määrityksissä.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm- Dietrich Mayer, Gerhard Wieland, Ernest J. Newman & Charles M. Wilson: "Indicator Reagents", teoksessaUllmann's Encyclopedia of Industrial Chemistry, John Wiley & Sons, New York, 2009. Vol. 19, s. 40 (Luvun sisäinen sivunumerointi) Sulfosalisyylihappo saostaa proteiineja ja sitä käytetään sen takia virtsanäytteiden proteiinimäärityksissä. ==Lähteet== Luokka:Karboksyylihapot Luokka:Sulfonihapot
Rantatörmä

Rantatörmä on rantamuodostuma, joka on syntynyt rantavoimien vaikutuksesta. Se on jyrkkään kallioon syntynyt halkeama, joka syntyy, kun aallokko kuluttaa ensin kallion alaosaa ja myöhemmin kallion yläosa romahtaa. Rantatörmien synnyttyä, tällaisen kallion romahtamisen jälkeen veteen pudonneesta kiviaineksesta syntyy hiekkasärkkiä ja jyrkänpartaita Rantatörmiä on syntynyt muun muassa viimeisen jääkauden lopussa. Eräs rantatörmä on Kallasten rantatörmä Virosssa, joka on muodostunut devonikaudella. == Lähteet == Luokka:Pinnanmuodot
Thunderbirds (animaatiosarja)

Thunderbirds (Thunderbirds Are Go) on 2015-luvulla tehty tietokoneanimoitu televisiosarja. Se on uusi versio 1960-luvun nukkeanimaatiosarjasta Myrskylinnut. Sarjan tuottivat ITV Studios ja Pukeko Pictures. Suomessa sitä on näyttänyt C More Juniori 5. toukokuuta 2016 lähtien. == Äänirooleissa == === Suomeksi === Suomalainen tuotanto SDI Media. Luokka:Animaatiosarjat Luokka:2010-luvun piirrossarjat
Shane van Gisbergen

Shane van Gisbergen (s. 9. toukokuuta 1989 Auckland, Uusi-Seelanti) on uusiseelantilainen moottoriurheilija. == Ura == Shane van Gisbergenin ura alkoi kartingista, jossa hän ajoi vuosina 1998-2004. Tämän jälkeen van Gisbergen siirtyi vuonna 2004 Uuden-Seelannin Formula First Championship -sarjaan, sijoittui ensimmäisenä vuonna sarjan kolmanneksi ja seuraavana vuonna hän voitti koko sarjan mestaruuden. Vuonna 2006-07 van Gisbergen ajoi Toyota Racing Series -sarjaa ja sijoittui sarjan toiseksi. Vuodesta 2007 van Gisbergen on ajanut Australian Supercars Championship -sarjassa. Hän on voittanut sarjan mestaruuden vuosina 2016, 2021 ja 2022. Lisäksi van Gisbergen on kilpaillut erilaisissa urheiluautosarjoissa Euroopan ja Amerikan puolella kuten Blancpain GT Series Endurance Cup ja United SportsCar Championship -sarjoissa. Vuonna 2015 van Gisbergen sijoittui Blancpain GT Series Endurance Cup -sarjassa neljänneksi ja vuonna 2016 hän voitti koko sarjan mestaruuden yhdessä Rob Bellin ja Côme Ledogarin kanssa. Gisbergen on osallistunut eri kestävyyskisoihin kuten Bathurstin 12 tunnin ajoon, jonka hän voitti vuonna 2016. Lisäksi van Gisbergen on osallistunut urallaan Span 24 tunnin ajoon, Daytonan 24 tunnin ajoon ja Le Mansin 24 tunnin ajoon. == Lähteet == == Aiheesta muualla == * Shane van Gisbergen Driverdb-sivustolla Luokka:Uusiseelantilaiset autourheilijat Luokka:Vuonna 1989 syntyneet Luokka:Elävät henkilöt
Gentioux-Pigerolles

Gentioux-Pigerolles (oksitaaniksi: Genciòus e Pijairòu) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 29 kilometriä Aubussonin kaupungista lounaaseen. pienoiskuva|vasen|Kaatuneiden muistomerkki Kylän keskustaan pystytettiin pormestarin johdolla vuonna 1920 ensimmäisessä maailmansodassa kaatuneiden muistomerkki. Muistomerkissä on 58 nuoren sodassa kuolleen miehen nimi. Poikkeavan muistomerkistä tekee pronssinen orpolapsi, jolla on lippalakki toisessa kädessä, ja nostaa nyrkkiään kirjoitusta kohti, jossa lukee "kirottu olkoon sota". Yleensä vastaavissa muistomerkeissä on kirjoitus "kuoli Ranskan puolesta". Muistomerkki oli siviili- ja sotilasviranomaisten boikotoima, eikä sitä vihitty koskaan käyttöön, eikä sitä saanut käyttää virallisissa seremonioissa. Vasta vuonna 1985 Creusen prefekti teki muistomerkille ensimmäisen virallisen vierailun. Vuoden 1990 alussa se rekisteröitiin muistopaikaksi. Pasifistit kokoontumaan joka vuosi 11. marraskuuta tämän muistomerkin ympärille vastustamaan sotia. Romaaninen Saint-Martialin kirkko on rakennettu 1100-luvulla. Englantilaiset polttivat ja ryöstivät kirkon 1300-luvulla, mutta se rakennettiin uudelleen vuonna 1425. ==Lähteet== ==Aiheesta muualla== Luokka:Creusen kunnat
Marokon maanjäristys 2023

Marokon maanjäristys 2023 tapahtui 9. syyskuuta 2023 myöhään illalla paikallista aikaa ja oli voimakkuudeltaan 6,8 magnitudia. Maanjäristyksessä on kuollut melkein 2 900 ihmistä ja loukkaantunut yli 2 500. Loukkaantuneista noin 1 400 oli 10. syyskuuta kriittisessä tilassa. == Geologia == Järistys oli Yhdysvaltain geologian tutkimuskeskuksen mukaan 6,8 momenttimagnitudia ja se tapahtui 26,0 kilometrin syvyydessä. Järityksen keskus sijaitsi noin 75 kilometriä lounaaseen Marrakechin kaupungista, Korkea-Atlaksen vuoristossa. Korkea-Atlaksen vuoristossa on paljon erilaisia itä-länsi- ja koillis-lounas- suuntaisia kulku- ja työntösiirroksia. Alueella tapahtuu siksi maanjärsityksiä, mutta syyskuun 2023 järityksen kokoluokan tapahtumat ovat kuitenkin harvinaisia. Vuoden 1900 jälkeen 500 kilometrin säteellä on tapahtunut yhdeksän yli viiden momenttimagnitudin järistystä, mutta ei yhtään yli kuuden momenttimagnitudin. Syyskuun 2023 maanjäristys tapahtui Afrikan laatalla noin 550 kilometriä etelään Euraasian laatan rajasta. Afrikan laatta kulkee alueella Euraasian laattaan verrattuna noin 3,6 millimetriä vuodessa länsilounaaseen. == Vaikutukset == Marokon järistyksessä oli 11. syyskuussa ilmoitettujen tietojen mukaan kuollut 2 497 ihmistä, mikä tekee järistyksestä Marokon tappavimman yli 60 vuoteen. Tässä vaiheessa pelastus- ja etsintätyöt olivat vielä kesken, joten kuolonuhrien määrän oletetaan kasvavan. Pahiten järistyksestä kärsi Al Haouzin provinssin alue, ja sen monet vaikeakulkuiset vuoristokylät. Esimerkiksi Tafeghaghten kylän 400 asukkaasta noin 90 arvelleen kuolleen. Kaikkian järistyksen arvioidaan vaikuttaneen noin 300 000 ihmisen elämään. Unicefin mukaan järistys on vaikuttanut alustavien tietojen mukaan ainakin 100 000 lapsen elämään. Pahimmat vauriot aineellisestikin tapahtui vuoriston kylissä, joista osa on käytännössä kokonaan raunioituneina. Marrakechin medina on osa Unescon maailmanperintöluetteloa, ja siellä on Unescon mukaan vaurioitunut useita rakennuksia. Kaupunginmuurit vaurioituvat osittain, samoin kärsi Djemaa el-Fnan aukio. Kharbushin moskeijan minareetti puolestaan tuhoutui lähes täysin, ja myös Kutubiyyan moskeijan minareettiin tuli suuria halkeamia. == Kansainvälinen apu == Useat maat ovat tarjonneet apuaan maanjäristyksestä kärsineelle Marokolle. Marokko on 12. syyskuuta mennessä ilmoittanut ottavansa apua vastaan Britanniasta, Espanjasta, Qatarista ja Arabiemiraateista. Myös muun muassa Ranska, Turkki ja Yhdysvallat ovat tarjonneet apuaan. Monet kansainväliset avustusjärjestöt ovat kertoneet valmiudestaan auttaa sekä rahallisesti että muutoin. Esimerkiksi Suomen Punainen Risti (SPR) on ilmoittanut olevansa valmis lähettämään humanitaarista apua. == Lähteet == Luokka:Vuoden 2023 maanjäristykset 2023
Helikaasi

Helikaasi on entsyymi, joka aukaisee kaksijuosteisen DNA:n rakenteen eli kaksoiskierteen. Helikaasientsyymi katkaisee emäsparien välillä olevat vetysidokset. Luokka:Entsyymit
Rantavalli

Rantavalli on rantamuodostuma, joka on syntynyt aaltojen kulutettua rantaa aallokon irrottaman aineksen kerrostuttua rantaan. Rantavalleja syntyy erityisesti silloin, kun veden pinta laskee hitaasti pitkän aikaa. Rantavalli on järven tai meren rannan suuntainen. Rantavalleja on syntynyt esimerkiksi jääkauden jälkeen maan kohoamisen myötä esiin tulleille harjuille. Rantavalli on syntynyt paikkaan, missä rantavesi on matalaa. Hiekka-aines huuhtoutuu hieman ulapalle päin ja tämän toistuessa rantaviivan tuntumaan vähitellen syntyy rantavalli. Harjumaastossa olevista muinoin muodostuneista rantavalleista on nähtävissä, mihin suuntaan vesi on virrannut. Rantavallien yhteyteen muodostuu joskus hiekkadyynejä. Rantavalleja voi olla myös jäätikköjokien suistoihin muodostuneiden reunamuodostumien yhteydessä. == Katso myös == * Rantatörmä * Jyrkänparras == Lähteet == Luokka:Pinnanmuodot
NLE Choppa

Bryson Lashun Potts, taiteilijanimi NLE Choppa, aiemmin YNR Choppa, (s. 1. marraskuuta 2002 Memphis, Tennessee), on yhdysvaltalainen rap-artisti. Hän aloitti friistailaamisen lapsuudenkavereidensa kanssa 15-vuotiaana ja alkoi tehdä musiikkia tosissaan 16-vuotiaana. Julkisuuteen hän nousi vuonna 2019 julkaistuaan singlen ”Shotta Flow”, joka striimasi platinaa sekä debytoi Billboard Hot 100 -listalla. NLE Choppa julkaisi ensialbuminsa nimeltä Top Shotta 7. elokuuta 2020. Albumi debytoi kymmenen ensimmäisen joukossa Yhdysvaltain Billboard 200 -listalla ja sisältää menestyssinglet ”Camelot” ja ”Walk Em Down”. == Yksityiselämä == Elokuussa 2020 NLE Choppa avasi YouTube- kanavan nimeltä ”Awakened Choppa”, missä hän esittelee holistisempaa ja terveellisempää elämäntapaansa, johon lukeutuu muun muassa veganismi ja puutarhanhoito. NLE Choppalla on kaksi lasta; tytär, Clover Brylie Potts (s. 2020) ja poika, Chozen Wone Da’Shun Potts (s. 2023). == Diskografia == === Studioalbumit === * Top Shotta (2020) * Cottonwood 2 (2023) === Mixtapet === * No Love The Takeover (2018) * Narco Choppa (2019) * From Dark to Light (2020) * Me vs. Me (2022) === EP:t === * Cottonwood (2019) == Lähteet == == Aiheesta muualla == * NLE Choppan kanava YouTubessa Luokka:Yhdysvaltalaiset hip hop -artistit Luokka:Vuonna 2002 syntyneet Luokka:Afroamerikkalaiset Luokka:Elävät henkilöt
Väinämö Lauttajärvi

Väinämö Lauttajärvi (19. heinäkuuta 1882 Orivesi – 12. syyskuuta 1938 Tampere) oli suomalainen Orivedellä vaikuttanut kansakoulunopettaja ja kotiseuturunoilija.Väinämö Lauttajärvi, Aamulehti, 13.09.1938, nro 246, s. 5, Kansalliskirjaston digitaaliset aineistotOpettaja Väinämö Lauttajärvi, Opettajain lehti : kansanopetusta käsittelevä kuvallinen viikkolehti, 23.09.1938, nro 38, s. 28, Kansalliskirjaston digitaaliset aineistot Lauttajärvi syntyi Oriveden Enokunnan Ylä-Lauttajärvellä. Hän aloitti opinnot Jyväskylän seminaarissa mutta joutui erimielisyyksien vuoksi siirtymään vuonna 1905 ruotsinkieliseen Uudenkaarlepyyn seminaariin, josta hän valmistui kansakoulunopettajaksi vuonna 1908. Lauttajärvi oli aluksi vuosina 1908–1918 opettajana Loviisan kaupungin kansakoulussa ja hän oli siellä opettajana lisäksi Loviisan merikoulussa ja Loviisan ruotsalaisessa yhteiskoulussa. Lauttajärvi oli myös Loviisan kaupunginvaltuuston jäsenenä. Vuonna 1918 Lauttajärvi tuli Orivedelle Onnistaipaleen koulun opettajaksi. Vuonna 1920 hän siirtyi vuoden ajaksi Hirsilän kenkätehtaan palvelukseen. Kun harvaan asutulle Lauttajärven piirille oli vaikeuksia saada omaa koulua Lauttajärvi rakennutti koulun itse omistamansa Humisevan uudistilan yhteyteen. Koulu avattiin 1921 ja Lauttajärvi toimi siellä opettajana. Koskemattomaan korpeen perustettu Humisevan tila oli aluksi vain Lauttajärven kesäasuntona mutta hän alkoi sitten raivata tilalle peltoa ja rakensi omin käsin kiviaitoja raivaamistaan kivistä. Lauttajärvi opiskeli kieliä ja harrasti kirjallisia töitä kirjoittaen juhlarunoja erilaisiin tilaisuuksiin. Hän kirjoitti muun muassa sanat Hämeen heimoliiton kesäjuhlilla Orivedellä heinäkuun lopulla 1931 esitettyyn juhlakantaattiin, jonka sävelsi sekakuorolle ja solisteille Juhani Pohjanmies. Lauttajärvi kuoli Tampereen yleisessä sairaalassa syyskuussa 1938 56-vuotiaana.Orivesi ennen vanhaan blogi : Hämeen heimoliiton näyttävät kesäjuhlat Orivedellä 1931 Väinämö Lauttajärven veljet Josua ja Apsa toimivat myös opettajina. Josua Järvinen, aikaisemmin Lauttajärvi oli lisäksi SDP:n kansanedustajana vuosina 1907–1911. Lauttajärven kolme opettajaveljestä ehtivät moneen – kansanedustajaksi, lehteä perustamaan ja kolmas rakensi koulunkin itse, Oriveden Sanomat 7.7.2022 == Lähteet == Luokka:Suomalaiset opettajat Luokka:Loviisan kaupunginvaltuutetut Luokka:Vuonna 1882 syntyneet Luokka:Vuonna 1938 kuolleet
Laurent Mourguet

Laurent Mourguet (1769 Lyon – 1844 Vienne, Isère) oli ranskalainen nukkenäyttelijä ja Guignol-käsinuken keksijä. Mourguet oli alun perin silkkityöläinen (canut), mutta kun hän oli 20-vuotias, iski silkkiteollisuuteen kriisi, ja Mourguetin oli pakko vaihtaa alaa. Hän ryhtyi kiertäväksi kaupustelijaksi, ja eräillä markkinoilla hän ystävystyi italialaisen nukkenäyttelijän kanssa, jota ryhtyi avustamaan. Myöhemmin Mourguet toimi hampaiden vetäjänä. Tässä työssä hän hyödynsi nukketeatterikokemustaan ja järjesti Polichinelle-nukketeatteriesityksiä asiakkaiden houkuttelemiseksi. Pian Mourguet jätti hampaiden vetämisen ja perusti oman nukketeatterinsa. Mourguetin kumppanina toimi Père Thomas, sillä Polichinelle-esityksissä piti olla myös toinen nukke. Thomasin heikkous oli yletön viininjuonti, ja hän nukahti usein kesken esitysten. Thomas lieneekin ollut nukkehahmo Gnafronin esikuva. Laurent Mourguet loi sittemmin Ranskan tunnetuimman nukkehahmon, Guignolin. Guignol puhui lyonilaisella murteella ja oli pukeutunut työläisen asuun. Guignol oli hyväntuulinen, ystävällinen ja nokkela. Guignol-esitysten muita vakiohahmoja olivat Guignolin riidanhaluinen vaimo Madelon sekä Guignolin paras ystävä, juoppo Gnafron. Laurent Mourguet ei osannut lukea eikä kirjoittaa, joten kaikki näytelmät olivat improvisoituja. Niiden dialogi oli kiivastempoista ja täynnä osuvaa ajankohtaista satiiria. Esitysten viehätys perustuikin ennen kaikkea siihen, että ne olivat aina ajan hermolla. Kesäisin Mourguet esiintyi julkisissa puistoissa sekä markkinoilla ja juhlissa. Talvella hän esiintyi Rue Saint-Paulilla sijaitsevan talonsa pohjakerroksessa. Hän esiintyi myös Ainay Portin kahviloissa. Hän otti myöhemmin lapsensa Étienne ja Rose-Pierretten työskentelemään nukketeatteriinsa, ja nämä jatkoivat isänsä kuoleman jälkeen vuonna 1844 suosittuja Guignol-esityksiä. == Lähteet == Luokka:Nukkenäyttelijät Luokka:Ranskalaiset näyttelijät Luokka:Vuonna 1769 syntyneet Luokka:Vuonna 1844 kuolleet
Eikelandsosen

Eikelandsosen on taajama Bjørnafjordenin kunnassa Vestlandin läänissä Norjassa. Sen pinta-ala on 0,8 neliökilometriä ja asukasluku 540 vuonna 2022. ==Lähteet== ==Aiheesta muualla== Luokka:Norjan taajamat Luokka:Bjørnafjorden
Brynjulf Bull

Brynjulf Friis Bull (17. lokakuuta 1906 Kristiania – 19. toukokuuta 1993 Oslo) oli norjalainen juristi, työväenpuolueen poliitikko ja Oslon pormestari vuosina 1951–1956, 1959–1962 sekä 1963–1975. Hän on pisimpään Oslon pormestarina toiminut henkilö. Bullin aloitteesta kaupunki jaettiin kaupunginosiin, joilla on omat paikalliset valtuustonsa. Keiser Haile-Selassie - L0040 614Fo30141608190021.jpg|Bull esittelemässä Oslon kaupungintaloa Etiopian keisari Haile Selassielle vuonna 1954. ==Lähteet== ==Aiheesta muualla== Luokka:Oslon pormestarit Luokka:Norjalaiset juristit Luokka:Vuonna 1906 syntyneet Luokka:Vuonna 1993 kuolleet
Hackney Diamonds

Hackney Diamonds on The Rolling Stonesin 24. studioalbumi, joka julkaistiin 20. lokakuuta 2023. Se on yhtyeen ensimmäinen omaa tuotantoa sisältävä albumi sitten vuonna 2005 julkaistun A Bigger Bangin. Albumilla vierailevat Lady Gaga, Paul McCartney, Stevie Wonder, Elton John ja yhtyeen entinen basisti Bill Wyman. Lisäksi yhtyeen vuonna 2021 kuollut alkuperäisrumpali Charlie Watts soittaa kappaleissa ”Live by the Sword” ja ”Mess It Up”. == Kappaleet == # # # # # # # # # # # # == Arvostelut == * Desibeli.net: * Noise.fi: * Helsingin Sanomat: * Imperiumi: 7+/10 * Kulttuuritoimitus: * Soundi: == Lähteet == Luokka:The Rolling Stonesin albumit Luokka:Vuoden 2023 albumit
Paula Joukanen

Paula Susanna Joukanen (s. 2001) on suomalainen malli ja vuoden 2023 Miss Suomi -kilpailun voittaja. Hänen perintöprinsessoikseen valittiin Serina Suvila ja Maisa Alatalo. El Salvadorin San Salvadorissa järjestetyssä vuoden 2023 Miss Universum -kilpailussa Joukanen ei yltänyt 20 parhaan joukkoon ja putosi kisasta. Joukanen on pelannut tennistä SM-tasolla, ja hänet on nimetty 15-vuotiaana 25 parhaan tennispelaajan joukkoon Euroopassa. Hän on voittanut 21-vuotiaiden Suomen mestaruuden, ja vuonna 2022 Joukanen ylsi Savitaipaleen 15 000 dollarin ammattilaisturnauksen pääsarjaan. Joukanen joutui lopettamaan kilpailu-uransa sairastuttuaan krooniseen selkäsairauteen. Joukanen asuu Espoossa, opiskelee oikeustiedettä ja työskentelee juristiharjoittelijana rakennuskonsulttiyrityksessä. Hän on kotoisin Parkanosta ja on vanhempiensa ainoa yhteinen lapsi. == Lähteet == Luokka:Miss Suomi -kilpailun voittajat Luokka:Suomalaiset mallit Luokka:Suomalaiset tennispelaajat Luokka:Vuonna 2001 syntyneet Luokka:Elävät henkilöt
Akropolis-ralli 1999

Akropolis-ralli 1999 (viralliselta nimeltään 46. Acropolis Rally) oli rallin maailmanmestaruussarjan kilpailu kaudella 1999. Kilpailu ajettiin 6. - 9\. kesäkuuta 1999. Kilpailu oli kauden kahdeksas ja kilpailussa oli 21 erikoiskoetta. Kilpailun keskuspaikkana oli Aggi Theodorin lomakohde länteen Ateenasta. Erikoiskokeiden yhteispituus oli ja kilpailun kokonaispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Richard Burns Robert Reid Subaru Impreza S5 WRC 99 4:21.21,2 0.0 2\. Carlos Sainz Luis Moya Toyota Corolla WRC 4:22.22,5 +1.01,3 3\. Tommi Mäkinen Risto Mannisenmäki Mitsubishi Lancer Evo VI 4:25.01,2 +3.40,0 4\. Freddy Loix Sven Smeets Mitsubishi Carisma GT Evo VI 4:25.33.6 +4.12,4 5\. Markko Märtin Toomas Kitsing Toyota Corolla WRC 4:30.02,7 +8.41,5 6\. Leonídas Kyrkos Ioánnis Stavropoulos Ford Escort WRC 4:35.17,7 +13.56,5 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1999 Luokka:Akropolis-ralli
Citroën C3 R5

Citroën C3 R5 on Citroën Racingin kehittämä R5-luokan ralliauto. Auto korvasi Citroën DS3 R5 -auton. Auton testaus alkoi syyskuussa 2017 ja sen ensimmäinen WRC2-sarjan kilpailu oli Korsikan rallissa vuonna 2018. C3:n moottori on kehitetty Citroënillä ja uuteen malliin tuli uusi elektronikka sekä moottorinohjausjärjestelmä parantamaan anti-lag -järjestelmää. Autossa Sadevin vaihteisto. Joulukuussa 2020 kerrottiin, että autosta tulee päivityspaketin myötä C3 Rally2 Rally2-luokkaan. Autoon kerrottiin tulevan uusi ohjelmisto moottorinohjaukseen ja muita muutoksia. == Lähteet == == Aiheesta muualla == * Tulokset eWRC-sivustolla C3 R5 Luokka:R5-autot
Antonio Fassina

Antonio "Tony" Fassina (s. 26. heinäkuuta 1945) on italialainen ralliautoilija. Hän osallistui viiteen rallin MM-sarjan kilpailuun, joista ensimmäinen oli Sanremon ralli 1976 ja viimeinen oli Sanremon ralli 1981. Hän voitti yhden MM-sarjan osakilpailun, joka oli Sanremon ralli 1979. Ensimmäinen palkintopallisijoitus oli Sanremon rallissa 1977, jossa hän saavutti myös ensimmäisen erikoiskoevoittonsa MM-tasolla. Hän voitti rallin EM-sarjan mestaruuden vuonna 1982 ja hän on moninkertainen Italian mestari. == Lähteet == Luokka:Italialaiset ralliautoilijat Luokka:Vuonna 1945 syntyneet Luokka:Elävät henkilöt
Korsikan ralli 1978

Korsikan ralli 1978 (viralliselta nimeltään 22. Tour de Corse - Rallye de France) oli rallin maailmanmestaruussarjan kilpailu kaudella 1978. Kilpailu järjestettiin 4. - 5\. marraskuuta 1978. Kilpailu oli kauden kymmenes ja erikoiskokeiden yhteispituus oli . Kilpailuun lähti 116 autokuntaa, joista 37 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Bernard Darniche Alain Mahé Fiat 131 Abarth 6:47.34 0.0 2\. Jean-Claude Andruet Michele Petit Fiat 131 Abarth 6:51.59 +4.25 3\. Sandro Munari Mario Mannucci Fiat 131 Abarth 6:52.59 +5.25 4\. Jacques Alméras Jean-Claude Perramond Porsche 911 6:57.44 +10.10 5\. Michèle Mouton Françoise Conconi Fiat 131 Abarth 6:58.12 +10.38 6\. Pierre-Louis Moreau Patrice Baron Porsche 911 7:05.11 +17.37 7\. Jean-Pierre Nicolas Vincent Laverne Opel Kadett GT/E 7:06.09 +18.35 8\. Daniel Rognoni Gilbert Dini Porsche 911 7:17.55 +30.21 9\. Claude Balesi Jean-Paul Cirindini Renault- Alpine A110 7:19.19 +31.45 10\. Christian Dorche Jean-François Fauchille Opel Kadett GT/E 7:31.03 +43.29 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1978 Luokka:Korsikan ralli
Argentiinan ralli 1999

Argentiinan ralli 1999 (viralliselta nimeltään 19. Rally Argentina) oli rallin maailmanmestaruussarjan kilpailu kaudella 1999. Kilpailu ajettiin 22. - 25\. toukokuuta 1999. Kilpailu oli kauden seitsemäs ja kilpailussa oli 22 erikoiskoetta. Juha Kankkunen voitti viimeisellä erikoiskokeella neljällä sekunnilla, jonka myötä hän voitti kilpailun kahden sekunnin erolla ennen tallikaveriaan Richard Burnsiä. Kilpailu oli Thomas Rådströmille ensimmäinen sitten loukattuaan jalkansa helmikuussa. Kilpailuun lähteneestä 72 autokunnasta 25 pääsi maaliin. Piero Liattin auton jäähdytin vaurioitui ja mekaanikot korjasivat auton, mutta se ei lähtenyt käyntiin ennen viimeistä erikoiskoetta ja hän joutui keskeyttämään. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Juha Kankkunen Juha Repo Subaru Impreza S5 WRC 99 4:17.15,4 0.0 2\. Richard Burns Robert Reid Subaru Impreza S5 WRC 99 4:17.17,8 +2,4 3\. Didier Auriol Denis Giraudet Toyota Corolla WRC 4:17.55,0 +39,6 4\. Tommi Mäkinen Risto Mannisenmäki Mitsubishi Lancer Evo VI 4:18.40,6 +1.25,2 5\. Carlos Sainz Luis Moya Toyota Corolla WRC 4:19.43,5 +2.28,1 6\. Thomas Rådström Fred Gallagher Ford Focus RS WRC 99 4:22.07,3 +4.51,9 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1999 Luokka:Argentiinan ralli
Kyproksen ralli 2000

Kyproksen ralli 2000 (viralliselta nimeltään 28. Cyprus Rally) oli rallin maailmanmestaruussarjan kilpailu kaudella 2000. Kilpailu ajettiin 8. - 10\. syyskuuta 2000. Kilpailu oli kauden kymmenes ja kilpailussa oli 23 erikoiskoetta. Kilpailun keskuspaikka oli Limassolissa. Kyproksen ralli tuotiin MM-sarjaan viime hetkellä Kiinan rallin tilalle ja vuonna 2000 kilpailu oli heikosti tunnettu kärkitalleille vaikka se on ollut mukana rallin EM-sarjassa aiemmin. Kilpailu oli EM-sarjan hitaimpia kilpailuja ja se muistutti eniten Akropolis-rallia. == Erikoiskokeet == Erikoiskokeiden yhteispituus oli 348,41 kilometriä. Kilpailun kokonaispituus oli 1227,82 kilometriä. Päivä Kello Nro Nimi Pituus 8\. syyskuuta 08.33 SS 1 Alassa-Agios Therapon 6,22 km 09.06 SS 2 Prastio - Pachna 11,06 km 09.49 SS 3 Agios Nikolaos-Foini 11,3 km 10.22 SS 4 Platres-Kato Amiantos 11,99 km 12.17 SS 5 Mylikouri-Monashilakas 31,87 km 13.10 SS 6 Panagia-Selladi tou Stachtou 19,52 km 15.08 SS 7 Kourdali - Assinoua 14,92 km 15.39 SS 8 Assinou-Nikitari 25,39 km 16.57 SS 9 Xerarkaka-Stavroulia 12,89 km 9\. syyskuuta 09.01 SS 10 Platres- Saittas 11,48 km 09.39 SS 11 Alassa-Agios Therapon 2 6,22 km 10.12 SS 12 Prastio - Pachna 2 11,06 km 13.10 SS 13 Panagia-Selladi tou Stachtou 2 19,52 km 13.55 SS 14 Mylikouri -Monashilakas 2 31,87 km 16.48 SS 15 Prastio - Pachna 3 11,06 km 17.31 SS 16 Agios Nikolaos-Foini 2 11,30 km 18.04 SS 17 Platres- Kato -Amiantos 2 11,99 km 10\. syyskuuta 09.21 SS 18 Vavatsinia- Mandra tou Kambiou 19,11 km 10.04 SS 19 Agos Onoufrios - Agioi Vavatsinias 18,1 km 10.52 SS 20 Lageia - Kalavasos 9,62 km 13.47 SS 21 Vavatsinia - Mandra tou Kanbiou 2 19,11 km 14.35 SS 22 Machairas - Agioi Vavatsinias 13,19 km 15.18 SS 23 Lageia - Kalavasos 2 9,62 km Lähde: == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Ford Focus RS WRC 00 5:26.04,9 0.0 2\. Colin McRae Nicky Grist Ford Focus RS WRC 00 5:26.42,2 +37,3 3\. François Delecour Daniel Grataloup Peugeot 206 WRC 5:27.35,7 +1.30,8 4\. Richard Burns Robert Reid Subaru Impreza S5 WRC 99 5:28.09,0 +2.04,1 5\. Tommi Mäkinen Risto Mannisenmäki Mitsubishi Lancer Evo VI 5:29.03,1 +2.58,2 6\. Markko Märtin Michael Park Toyota Corolla WRC 5:29.50,3 +3.45,4 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2000 Luokka:Kyproksen ralli
Nord-yliopisto

Nord-yliopisto () on Norjan Nordlandin läänissä useilla paikkakunnilla toimiva yliopisto. Se perustettiin vuonna 2016 yhdistämällä Nordlandin yliopisto, Nesnan korkeakoulu ja Pohjois-Trøndelagin korkeakoulu. Pääkampus on Bodøssä. Yliopistossa on noin 12 000 opiskelijaa ja 1 200 työntekijää. Nord-yliopisto tarjoaa erityisesti terveydenhoito- ja opetusalojen koulutusta, mutta siellä voi opiskella myös muun muassa meriekologiaa. Lisäksi sillä on kansallinen erityisvastuu etelä- ja luulajansaamen kielten tutkimuksesta. ==Tiedekunnat== Yliopistossa on viisi tiedekuntaa: opettajakoulutuksen sekä taide- ja kulttuurialan tiedekunta, kauppakorkeakoulu, yhteiskuntatieteellinen tiedekunta, terveydenhoitoalan tiedekunta ja meribiotieteellinen tiedekunta. NesnaUniversityCollege.JPG|Kampus Nesnassa. ==Rehtorit== * 2016–2018: Bjørn Olsen * 2019–: Hanne Solheim Hansen ==Lähteet== ==Aiheesta muualla== * Yliopiston verkkosivut Luokka:Norjan yliopistot ja korkeakoulut Luokka:Bodø
Halvdan Sivertsen

Halvdan Johannes Sivertsen (s. 5. tammikuuta 1950 Tromssa) on norjalainen Bodøstä kotoisin oleva laulaja ja lauluntekijä. Hän on ollut 1970-luvulta lähtien yksi Norjan suosituimmista muusikoista. Esikoisalbuminsa Halvdan 23 1/2 år hän julkaisi vuonna 1973, ja läpimurto tuli kuusi vuotta myöhemmin "Kjærlighetsvisa"-kappaleella. Vuosina 1988–1994 hän esiintyi Gitarkameratene- kokoonpanossa Lillebjørn Nilsenin, Jan Eggumin ja Øystein Sunden kanssa. Sivertsen on voittanut useita Spellemannprisen-palkintoja ja vuonna 2021 hänelle myönnettiin Pyhän Olavin ritarikunnan komentajan arvo. Vuonna 2012 Sivertsen oli mukana Hver gang vi møtes -ohjelmassa, joka perustuu samaan formaattiin kuin Vain elämää. Sivertsen valittiin vuonna 1987 Bodøn kunnanvaltuustoon Sosialistisen vasemmistopuolueen listalta, mutta hän ei kertaakaan osallistunut kokouksiin. Vuonna 2011 hän arvosteli paikallista Høyre-puolueen poliitikkoa, joka oli vaalikampanjassaan käyttänyt Sivertsenin "Kjærlighetsvisa"-hittiä muunnelluin, oikeistolaista politiikkaa ylistävin sanoituksin. ==Lähteet== ==Aiheesta muualla== Luokka:Norjalaiset laulaja- lauluntekijät Luokka:Norjalaiset kitaristit Luokka:Vuonna 1950 syntyneet Luokka:Elävät henkilöt
Sivertsen

Sivertsen on seuraavien norjalaisten henkilöiden sukunimi: * Geir Inge Sivertsen (s. 1965), poliitikko * Halvdan Sivertsen (s. 1950), muusikko * Helge Sivertsen (1913–1986), poliitikko * Ida Maria, oik. Ida Maria Børli Sivertsen (s. 1984), muusikko * Marianne Sivertsen Næss (s. 1974), poliitikko ja ministeri * Seija Sivertsen (1955–2022), opettaja * Sture Sivertsen (s. 1966), maastohiihtäjä.
Landegoden majakka

Landegoden majakka on Bodøn edustalla Norjassa sijaitseva majakka. Se perustettiin vuonna 1902, automatisoitiin 1989 ja jätettiin miehittämättömäksi 1993. Rakennukset suojeltiin vuonna 1999 ja niitä käytetään nykyisin seminaari- ja kurssikeskuksena. Majakka on nimetty viereisen saaren mukaan. ==Lähteet== ==Aiheesta muualla== Luokka:Norjan majakat Luokka:Bodø
Suojuspuuhakkuu

Suojuspuuhakkuu on tapa, millä toteutetaan uudistettavassa metsässä uudistus- eli päätehakkuu. Toinen tapa toteuttaa päätehakkuu on siemenpuuhakkuu, kuten myös avohakkuu. Suojuspuuhakkuussa metsään jätetään siemenpuiksi tarvittavien puiden lisäksi puustoa suojaamaan uusia puiden taimia. Tämä päätehakkuun tapa sopii silloin, kun uudistusalalla taimikko on ehtinyt kasvaa hyvin ennen hakkuuta. Suojuspuuhakkuussa metsään jätetään vanhempia puita 300-500 hehtaarille. Taimikon kasvettua sopivan pitkäksi vanhemmat siemenpuut ja suojuspuut hakataan, jolloin on kyse ylispuuhakkuusta. Suojuspuuhakkuu sopii kuusivaltaiseen metsään, kun taas mäntyvaltaisiin metsiin sopii paremmin siemenpuuhakkuu. Suojuspuuhakkuu sopii alueille, jotka eivät ole suuressa vaarassa myrskyjen aiheuttamille tuhoille. Suojuspuuhakkuu ja siemenpuuhakkuu ovat väljennyshakkuita, joita voidaan tehdä avohakkuun sijaan silloin, kun taimikko ei ole vaarassa heinittyä tai vesakoitua liikaa. Näiden väljennyshakkuiden myötä on mahdollista siirtyä jatkuvaluontoiseen kasvatukseen. Uudistettava metsäala on syytä rajata, jotta myöhemmät metsänhoitotoimenpiteet voidaan tehdä helposti. == Lähteet == Luokka:Metsänhakkuu
Sähköttäjänsilta

Sähköttäjänsilta on kevyen liikenteen silta Helsingissä Vallilan ja Itä- Pasilan rajalla. Silta alkaa eteläpäässään Aleksis Kiven kadulta, kulkee vilkkaan Teollisuuskadun yli ja johtaa Sähköttäjänpuistoon Itä-Pasilaan. Nykyinen Sähköttäjänsilta avattiin vuonna 2017. Sitä edelsi vanha Sähköttäjänsilta, joka purettiin kesällä 2015. Sähköttäjänsillan itäpuolella on samankaltainen Konepajansilta, joka johtaa Sähköttäjänpuistosta Konepajanpuistoon. Sillan pituus on noin 77 metriä ja sen hyödyllinen leveys 4,5 metriä. Korkeus kaiteiden päältä autotielle on noin seitsemän metriä. Tyypiltään se on viisiaukkoinen teräsbetoninen jatkuva ulokepalkkisilta. Sähköttäjänsillan kaiteet ovat umpibetoniset ja noin 35 senttimetriä leveät. Helsingin Sanomat uutisoi sillan valmistuttua, että tavallista leveämmät kaiteet ovat mahdollinen turvallisuusriski, sillä ne voivat kannustaa uhkarohkeita ihmisiä tasapainoilemaan niiden päällä. Kaksi vuotta myöhemmin talvella sama lehti uutisoi Sähköttäjänsillan sisältävän suunnitelluvirheen, jonka vuoksi sillan vedenpoistoon käytettäviin tippuputkiin muodostuu suuria jääpuikkoja suoraan kävelytien ylle. Helsingin kaupunkiympäristön toimiala kävi talven ajan tiputtamassa jääpuikot manuaalisesti, ja sanoi täyttävänsä putket massalla seuraavana keväänä. == Lähteet == Luokka:Helsingin kevyen liikenteen sillat Luokka:Vallila Luokka:Itä-Pasila
Juhani Grönhagen

Heikki Juhani von Grönhagen (s. 7. heinäkuuta 1949 Helsinki) on suomalainen meriarkeologi ja tietokirjailija.Meriarkeologi Juhani Grönhagenin haastattelu 5.10.2020, Majakkalaiva Kemi. Historiaselvitys, Museovirasto/Livady 2020, ss. 159-161 Juhani Grönhagenin vanhemmat olivat antropologi ja kirjailija Yrjö von Grönhagen ja Helka Maria Virolainen.Helsingin Norssin matrikkeli 1867-1992, matrikkelinumero 6858 Grönhagen oli Suomen merimuseossa tutkivana ja sukeltavana arkeologina ja meriarkeologina 1980–1987 sekä merimuseon väliaikaisena johtajana 1985–1987. Hän siirtyi sitten 1987 Savonlinnaan Saimaan museoon toimien siellä tutkijana ja meri- sekä järviarkeologina. 1990-luvun alkupuolella Grönhagen oli mukana tervahöyry S/S Mikon ja S/S Savonlinnan kunnostuksessa museolaivoiksi. 1980-luvulla hän osallistui myös majakkalaiva Kemin kunnostukseen. == Julkaisuja == * Tietoa syvyyksistä: hylkytutkimuksen opas; kirj. Juhani Grönhagen, Hannu Konttinen. Teredo navalis, Helsinki 1988 * S/S Savonlinna Saimaa-Express; teksti Juhani Grönhagen, toimittaneet Juhani Grönhagen, Toimi Jaatinen, Erkki Riimala. Savonlinnan maakuntamuseo, Savonlinna 1990 * Tuntematon vedenalainen maailma kasettiäänikirjassa Odysseuksen matkassa; tekijä Ulla Arkoma, toimittaja Merja Ukkola, tunnusmusiikki Tuomas Kesälä. Helsingin yliopiston Lahden tutkimus- ja koulutuskeskus, Helsinki 1995 * Aurinkopeura; kirj. Juhani Grönhagen ym. Suomen muinaistaideseura, Hämeenlinna 2003 == Lähteet == == Aiheesta muualla == * Juhani Grönhagen : Kaivauskertomus. Savonlinnan maakunta-/ Saimaan museo tutkimusleiri Ristiinan Astuvansalmessa 28.7. - 2.8.1990 * Juhani Grönhagen : Kalliokuvia ja meripihkaa (2004), Web Archive Luokka:Suomalaiset arkeologit Luokka:Suomalaiset tietokirjailijat Luokka:Vuonna 1949 syntyneet Luokka:Elävät henkilöt
Kolmosen kausi 2023

Kolmosen kausi 2023 on Suomen jalkapallon neljänneksi korkein sarjataso, Lohkovoittajat nousevat Kakkoseen kaudeksi 2024. == Lohkojen sarjataulukot == ===Etelä-Suomi=== ==== Lohko 1 ==== ==== Lohko 2 ==== ==== Lohko 3 ==== ===Itä-Suomi=== ==== Lohko AC ==== ==== Lohko B ==== ==== Noususarja AC ==== ===Länsi-Suomi=== ==== Lohko A ==== ==== Lohko B ==== ==== Lohko C ==== ===Pohjois-Suomi=== ==== Lohko 1 ==== Luokka:Kolmosen kaudet Luokka:Jalkapallosarjojen kausi 2022–2023/2023
Tervalammen kartano

Tervalammen kartano on Vihdin Tervalammella lähellä Nuuksion kansallispuistoa sijaitseva kartano, jossa toimi pitkään Helsingin kaupungin omistama työlaitos ja myöhemmin päihdehuollon kuntoutuskeskus.Tervalammen kartano sai uudet omistajat: Niko ja Alexandra Ahlqvist muovaavat miljöön omanlaisekseen– Helsingin kaupungin kuntoutuslaitos lopetti toimintansa vuonna 2019, Vihdin Uutiset 3.10.2021 Tervalammen kartano syntyi 1641 kun Ruotsin kuningatar Kristiina läänitti Tervalammen kylän tilat Georg Johan Knorringille tämän sota-ansioiden vuoksi. Knorringien suku omisti kartanon vuoteen 1770 saakka ja 1800-luvulla kartano oli Lindholmin kauppiassuvun omistuksessa vuosina 1808-1877. Kartanon nykyinen empiretyylinen yksikerroksinen päärakennus valmistui Lindholmin suvun aikana vuonna 1830, suunnittelijana lienee ollut arkkitehti Carl Ludvig Engel. Myöhemmin vuosina 1916-1936 kartanon omisti joukko osakeyhtiöitä.Tervalampi – aatelisia ja alkoholisteja, Vihdin kunnan sivut, ajankohtaista 27.5.2020Vastavalo.net : Tervalammen kartanon päärakennus vuonna 2011 Helsingin kaupunki osti Tervalammen kartanon Oy Maalta vuonna 1936 ja kartanoon perustettiin kaupungin omistama Vihdin työlaitos, joka toimi vuoteen 1981 saakka. Sen jälkeen kartanossa toimi päihdehuollon kuntoutuskeskus vuoteen 2019 saakka. Kartanon maille rakennettiin osastorakennukset, joissa sijaitsi naistenosasto Kaisla. Kartanon kasvihuoneissa kasvatettiin päihdehuoltoyksikön aikana Tervalammen luomukurkkua. Vuonna 2016 Tervalammella oli 63 päihdekuntoutuspaikkaa täysi- ikäisille päihdekuntoutujille. Keskuksen toiminta siirrettiin sitten 2019 Auroran sairaala-alueelle Helsinkiin. Marraskuussa 2020 kartanon osti Karkkilassa asuva maanviljelijä Niko Ahlqvist. Ahlqvist on Suomen suurin peltoviljelijä, hän viljelee noin 1 500 peltohehtaaria Länsi-Uudellamaalla muun muassa Vihdin Ojakkalassa, Karkkilassa ja Lohjalla. Myyntihetkellä Tervalammin kartanon pinta-ala oli 300 hehtaaria. Kartanon rakennuksissa oli vuonna 2020 13 vuokralaista. Osa kartanon rakennuksista kuten Tervalammen järven rannalla sijaitseva hirsinen saunarakennus sekä Pehtoorintalo ja Renkitupa on myyty. Tervalammen Kartanon kuntoutuskeskus 80 vuotta, Kirkkonummen Sanomat 10.6.2016Suomen suurinta pinta-alaa viljelevä muutti Karkkilaan – Ahlqvistit viihtyvät Pirunkallio-kodissaan, Karkkilalainen 27.10.2020 Keväällä 2022 kartano toimi hätämajoituspaikkana Ukrainan pakolaisille.Tervalammen kartanolle Vihtiin saapuu koko ajan lisää järkyttyneitä pakolaisia – "Meillä oli töitä ja olimme onnellisia", Helsingin Sanomat 12.3.2022 (Tilaajille) == Lähteet == Luokka:Vihdin kartanot Luokka:Suomen 1800-luvulla rakennetut rakennukset ja rakennelmat
Siemenpuuhakkuu

Siemenpuuhakkuu on tapa toteuttaa päätehakkuu, jossa metsään jätetään 50–150 puuta hehtaarille siemenpuiksi, minkä myötä uudistettava metsäala uudistuu luontaisesti. Siemenpuiksi jätetään puita, jotka ovat hyväkuntoisia ja terveitä. Siemenpuuhakkuu sopii alueille, missä maaperä on karkeaa tai keskikarkeaa ainesta ja metsätyyppi on kuiva tai kuivahko kangasmetsä. Kun siemenpuuhakkuu suunnitellaan hyvin, se on edullinen metsänuudistamistapa, jossa säästetään kustannuksia. Siemenpuiden avulla tapahtuvan metsän uudistamisen onnistuminen riippuu lämpösummasta, maaston korkeudesta merenpinnasta ja siemenvuosista. Lämpösumman vähetessä ja korkeuden merenpinnasta kasvaessa onnistumisen mahdollisuudet pienenevät. Siemenpuuhakkuu sopii paremmin mäntymetsään ja toinen väljennyshakkuuseen kuuluva päätehakkuutapa, suojuspuuhakkuu sopii paremmin kuusimetsään. Väljennyshakkuutavat sopivat silloin, kun uudistettava metsäalue ei ole altis liialliselle heinittymiselle tai vesakoitumiselle. Jos väljennyshakkuu ei sovi uudistettavalle metsäalelle, metsään sopiva päätehakkuutapa on avohakkuu. Uudistettava metsäalue kannattaa rajata, jotta myöhemmät metsänhoitotoimenpiteet on helppo tehdä. Uudistettavaa metsää voidaan valmistaa 10–15 vuotta aikaisemmin siemenpuuhakkuuseen harvennushakkuilla. Joskus metsäalue on vaikeasti uudistettava ja silloin siemenpuuhakkuu voidaan tehdä kahdessa vaiheessa siten, että ensimmäisessä vaiheessa siemenpuita jätetään 80–150 hehtaarille ja myöhemmin ne karsitaan, niin että siemenpuita jää 20–50 hehtaarille. Kun taimikko on kasvanut tarpeeksi pitkäksi, siemenpuut hakataan ylispuuhakkuuna. == Lähteet == Luokka:Metsänhakkuu
Luka Marttila

Luka Marttila (s. 30. kesäkuuta 2003) on suomalainen lentopalloilija. Hän pelaa kaudella 2024-2025 Vero Volley Monzan riveissä Italian lentopalloliigassa. Marttila debytoi miesten lentopallon Mestaruusliigassa kaudella 2021-22 ja valittiin sen päätteeksi Lentopallo.info-sivuston arvioimana kauden nuoreksi pelaajaksi. Marttila valittiin myös Mestaruusliigan toimesta kauden läpimurtopelaajaksi ja Lentopalloliiton valitsemana kauden poikajunioriksi. Runkosarjassa Marttila teki 398 pistettä ja sijoittui liigan pistepörssissä kymmenenneksi. Pudotuspeleissä hän teki kuudenneksi eniten pisteitä. Onnistunut debyyttikausi nosti Marttilan Suomen miesten lentopallomaajoukkueeseen, mutta vielä kesän ja syksyn 2022 A-maaotteluissa vastuu jäi vähäiseksi. Mutta jo seuraavana vuonna EM-lopputurnauksessa Marttila oli viidessä alkulohko-ottelussa Suomen paras pelaaja niin pisteissä, hyökkäyksissä kuin aloitussyötön vastaanotossa. Yleisö valitsi hänet Lentopallo.infon tekemässä kyselyssä kisojen parhaimmaksi pelaajaksi suomaisista. Annetuista äänistä Marttila sai 63,8 prosenttia. Italian lentopalloliigaan Marttila siirtyi syksyllä 2022 Vero Volley Monzan kiinnitettyä hänet aivan kauden kynnyksellä. Vastuu ensimmäisenä vuonna ulkomailla jäi vähäiseksi, ja kaudeksi 2023-2024 italialaisseura lainasi Marttilan Montpellieriin Ranskaan, missä suomalainen sai paljon peliaikaa ja esiintyi edukseen. Ranskan Cupissa Montpellier ylsi hopealle. Marttila palasi takaisin Italiaan kaudeksi 2024-2025 ja on saanut nyt aivan eri tavalla vastuuta Monzassa kuin edellisellä kerralla. Myös Luka Marttilan nuorempi veli Nooa on lentopalloilija. Heistä kumpikin on esiintynyt miesten A-maajoukkueessa. == Seurat == * 2018-2021 Kuortane * 2021-2022 Hurrikaani Loimaa * 2022-2023 Monza * 2023-2024 Montpellier * 2024-2025 Monza == Lähteet == Luokka:Suomalaiset lentopalloilijat Luokka:Vuonna 2003 syntyneet Luokka:Elävät henkilöt
Stimorol

Stimorol on alun perin tanskalainen vuonna 1956 markkinoille tuotu purukumimerkki. Sitä valmistetaan kymmeninä maku- ja pakkausvaihtoehtoina eri puolille maailmaaPeter 1999, s. 12.. Alun perin Stimorol sisälsi sokeria, kunnes vuonna 1979 lanseerattiin sokeriton vaihtoehto. Pohjoismaissa myydyn sokerittoman Stimorol Originalin makeutusaineita ovat nykyisin sorbitoli, isomalti, maltitoli ja maltitolisiirappi, aspartaami ja asesulfaami K. Vuonna 1915 perustettu Dandy-yhtiö, aiemmin nimillä Vejle Caramel- og Tabletfabrik ja Dansk Tyggegummi Fabrik, toi Stimorol-purukumin markkinoille vuonna 1956. Sitä markkinoitiin aluksi vain Pohjoismaissa, myös Suomessa. Heti Neuvostoliiton romahduksen jälkeen Stimorol laajentui onnistuneesti Venäjän vapautuneille markkinoille ja saavutti siellä oman arvionsa mukaan pian noin 50 prosentin markkinaosuuden, kakkosena Wrigley’s. Venäjästä tuli näin Stimorolin suurin markkina-alue. Dandy-yritys pyrki siirtämään tuotantoaan Venäjälle, mutta törmäsi 1990-luvun puolivälissä venäläisviranomaisten mielivaltaisiin muutoksiin, kuten raaka-aineiden tuontitullien korotuksiin.. Stimorol sponsoroi ainakin alkuvuosina Venäjän jääkiekkomaajoukkuetta, ja Venäjän jalkapalloliigan nimenä on ollut Stimorol-liiga. Muita sponsorointikohteita 1990-luvulla olivat television säätiedotukset ja Moskovan yliopiston opiskelijatilaisuudet.Peter 1999, s. 173. Stimorolia markkinoi vuosituhannen vaihteessa yhdysvaltalainen elintarvikejätti Kraft Foods ja sitten siitä vuonna 2012 eriytetty Mondelez International-elintarvikeyhtiö, joka piti sitä Trident-purukumin rinnakkaisbrändinä Euroopan markkinoilla. Vuonna 2022 Stimorol siirtyi muiden Mondelezin purukumimerkkien mukana uudelle omistajalle, alankomaalaiselle Perfetti Van Melle -yhtiölle. Suomessa Stimorol oli vuonna 1977 neljänneksi myydyin purukumimerkki. Kymmenen merkin kärjessä oli sen lisäksi seitsemän kotimaista Jenkki-purukumia sekä PK ja Sor-Bits. Tuohon aikaan Stimorol sponsoroi Suomessa junioritennistä. Stimorolia edusti Suomessa pitkään vuonna 1979 perustettu Alfmix Oy, joka toimi 1980- ja 1990-luvulla Helsingin Ala-Malmin Ormuspellossa. ==Lähteet== * ===Viitteet=== Luokka:Purukumi Luokka:Makeismerkit Luokka:Kraft Foodsin tuotemerkit Luokka:Mondelez Internationalin tuotemerkit
Chiara Aurelia

Chiara Aurelia de Braconier d'Alphen (s. 13. syyskuuta 2002 Taos, New Mexico) on yhdysvaltalainen näyttelijä. Hänet tunnetaan rooleistaan Rose Lordina Tell Me Your Secrets -elokuvassa ja Jeanette Turnerina elokuvassa Cruel Summer. == Elämäkerta == Aurelia syntyi Taosissa, New Mexicossa ja varttui Albuquerquessa. Hän aloitti näyttelemisen koulutuotannoissa ja paikallisissa draamatunneilla ollessaan viisivuotias. 11-vuotiaasta lähtien hän jakoi aikansa Albuquerquen ja Los Angelesin välillä urallaan. Hän opiskeli Lee Strasbergin teatteri- ja elokuvainstituutissa. == Filmografia == * 2014 : C.S.I. (CSI: Crime Scene Investigation) : Karen Bishop * 2014 : Valehtelevat viettelijät (Pretty Little Liars) : Addison * 2015 : Agent Carter : Eva * 2015 : Nicky, Ricky, Dicky & Dawn : Denise * 2015 : Foreseeable : Zoey Williams * 2015 : We Are Your Friends : Kayli * 2015 : Big Sky : Grace * 2016 : Recovery Road : 12 Year Old Ellie * 2016 : Secret Summer : Hailey * 2017 : Julma leikki (Gerald's Game) : young Jessie * 2018 : The Brave : Verina Curtis * 2018 : Back Roads : Misty Altmyer * 2021 : Tell Me Your Secrets : Rose Lord * 2021 : Cruel Summer : Jeanette Turner * 2021 : Fear Street Part Two: 1978 : Sheila * 2022 : Luckiest Girl Alive : young Tiffani "Ani" Fanelli == Lähteet == == Aiheesta muualla == * * Luokka:Vuonna 2002 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Amerikanbelgialaiset
Cornelius Krieghoff

Cornelius Krieghoff (19. kesäkuuta 1815 Amsterdam, Alankomaat – 8. maaliskuuta 1872 Chicago, Illinois, Yhdysvallat) oli hollantilais-kanadalainen taidemaalari. Hän maalasi erityisesti Kanada-aiheisia maalauksia. Teokset käsittelevät varsinkin alkuperäiskansojen tapoja ja perinteitä sekä Kanadan maisemia. Krieghoff muutti vuonna 1837 New Yorkiin, jossa hän tapasi tulevan vaimonsa Émilie Gauthierin. He muuttivat vuonna 1840 Montrealiin, jossa Krieghoff aloitti uransa taiteilijana. Hän teki 1840-luvulla teoksia, jotka käsittelevät ihmisiä ja heidän toimintaansa. Krieghoff muutti 1853 perheensä kanssa Quebeciin, missä hän maalasi muun muuassa kaupunkinäkymiä. Hän asui Euroopassa 1863–1870, jolloin hänen työnsä saavuttivat laajalti myyntiä ja suosiota. Krieghoff muutti vuonna 1872 Chicagoon, jossa hän kuoli myöhemmin samana vuonna. == Lähteet == Luokka:Alankomaalaiset taidemaalarit Luokka:Kanadalaiset taidemaalarit Luokka:Vuonna 1815 syntyneet Luokka:Vuonna 1872 kuolleet